open-index/open-wikipedia-markdown huggingface dataset:
Gustavo López

**Gustavo Adrián López Pablo**, nado en Valentín Alsina (Lanús, provincia de Buenos Aires) o 13 de abril de 1973, é un exfutbolista arxentino. Xogaba de centrocampista e foi internacional coa selección arxentina.

## Traxectoria 
O director técnico Ricardo Bochini fíxoo debutar en primeira división o 1 de decembro de 1991 fronte a Boca Juniors (o partido terminou 1-1). Comezou a súa carreira con éxitos e grandes actuacións, pero co paso do tempo decaeu ata que en 2003 deixou de participar na súa selección nacional.

Nos seus comezos no Independente reunía tres elementos claves para ser adorado pola afección: grandes calidades técnicas, ter xurdido das divisións inferiores e ser afeccionado do club. Por iso, no pouco tempo que estivo no club converteuse nun referente histórico. E tamén polas grandes alegrías que proporcionou. Antes de partir para España, gañou catro títulos co equipo de Avellaneda.

No mercado de fichaxes de inverno da temporada 1995/1996 recaeu no Real Zaragoza para xogar na liga española. O equipo aragonés pagou por el uns 420 millóns de pesetas, polo que se converteu na fichaxe máis cara do club ata ese momento. O traspaso estivo a piques de truncarse, xa que a Gustavo López detectóuselle alto risco de lesión no xeonllo esquerdo no recoñecemento médico. Finalmente, a operación realizouse ó aceptar Independente facer unha póliza de seguro que cubrise calquera posible lesión irreversible.

Para a temporada 1999/2000 foi transferido ó Real Club Celta de Vigo a cambio de 400 millóns de pesetas. Co equipo galego consagrouse como futbolista de gran nivel en Europa, chegando a ser pretendido por outros clubs máis poderosos.

Ata a temporada 2006/2007 seguiu como xogador do Real Club Celta de Vigo, sendo un dos capitáns e un futbolista moi querido pola afección. Trala fin da devandita campaña, que rematou co descenso do Celta á segunda división, o club e Gustavo non acadaron un acordo para a renovación, malia a que o xogador expresara o seu desexo de rematar a súa carreira deportiva en Vigo.

Tras coñecerse que o club descartara toda posibilidade de renovación do xogador, a afección mobilizouse e recolléronse arredor de mil sinaturas para presentar á directiva do Celta esixíndolle a continuidade de Gustavo no equipo vigués.

### Selección nacional 
Debutou coa Selección de fútbol da Arxentina contra Iugoslavia (1-0) a finais de 1994. Xogou un total de 37 partidos coa 'albiceleste'.

Ademais, disputou os Xogos Olímpicos de Atlanta 1996, a Copa América 1999 e o Mundial 2002.

## Clubs 
## Palmarés 
### Campionatos nacionais 
### Copas internacionais 
### Distincións Individuais 
## Participacións en Torneos Internacionais
Arquivo Xeral de Simancas

O **Arquivo Xeral de Simancas** comezou a funcionar en 1540 como arquivo xeral da Coroa de Castela por orde de Filipe II, instalado no castelo de Simancas na provincia de Valladolid.

Dotado dun dos primeiros regulamentos de arquivos do mundo (1588), funcionou como arquivo corrente da monarquía española ata 1844 ao se converter en arquivo histórico, para uso de historiadores e investigadores e establecerse o arquivo corrente a Alcalá de Henares. Conserva entre 50 e 60 millóns de documentos, o que o converte nun dos principais arquivos históricos do mundo.

O Arquivo Xeral de Simancas ten arquiveiros asignados desde o seu comezo, a familia Ayala desempeñou o cargo ininterrompidamente desde Diego de Ayala no século XVI ata Manuel de la Cruz Ayala y Rosales no comezo do século XIX. Durante a Guerra de Independencia o castelo serviu como cuartel das tropas francesas e deixou momentaneamente de prestar servizo o arquivo, o estrago para os fondos foi considerable e produciuse tamén roubo de documentación.

Manuel Murguía foi o seu director de 1869 a 1870 porén o seu enfrontamento co anterior xefe, Francisco Díaz Sánchez, levará ao seu traslado a Galicia.
Museo de Bergantiños

O **Museo de Bergantiños** é un museo etnográfico da comarca de Bergantiños. Está situado en Carballo, a carón da biblioteca municipal. O edificio, construído no século XIX, foi anteriormente cárcere e xulgado de primeira instancia de Carballo. Inaugurouse en 2002.

Nel móstrase unha exposición permanente en oito salas temáticas dedicadas á historia de Carballo, os recursos xeográficos, a economía, o patrimonio natural, a importancia da auga na zona (con e especial atención á lagoa de Baldaio), os montes, a relixiosidade, os produtos da zona, a fabricación do pan e a Alfredo Brañas. Existen ademais dúas salas destinadas a acoller exposicións temporais.

## Véxase tamén 
### Ligazóns externas 
* O Museo de Bergantiños no sitio web do Concello de Carballo
María Yáñez

:*Para información sobre a cantante española, véxase La Bella Dorita*.

**María Yáñez Anllo**, nada en Lugo o 1 de setembro de 1978, é unha xornalista, editora e guionista galega.

## Traxectoria 
Logo de estudar Xornalismo na Universidade de Santiago, entre 2001 e 2003 converteuse en directora da revista electrónica Bravú.net, un e-magazine de cultura alternativa. Ao rematar ese proxecto traballou durante algúns anos como guionista así como desenvolvendo proxectos para Continental Producciones, mentres abría e mantiña o blog Todo Nada, unha das referencias importantes do fenómeno blog en Galicia.

En 2005 converteuse en directora de Vieiros, asemade que abandona o blog. Posteriormente, en 2006, deixou a dirección dese xornal electrónico e dedícase a labores de xornalista freelance (*El País*, *20 minutos*), e como guionista para a televisión. É a propietaria da editorial dixital Ediciós da Rotonda.

Dirixiu na TVG o programa *O país dos ananos* e traballou para a compañía galega A Navalla Suíza. Foi unha das socias fundadoras da iniciativa a prol do galego GalegoLab. En 2015 pasou a formar parte da xunta directiva da Academia Galega do Audiovisual.

É a creadora e directora da revista dixital *Vinte*.

## Notas 
## Véxase tamén 
### Ligazóns externas 
* Páxina web de María Yáñez
* "A Internet" en *Somos ben curiosos* (TVG) presentado por Marta Doviro.
Rissa brevirostris

A ***Rissa brevirostris*** é unha especie de gaivota de distribución reducida no Pacífico subártico. Reprodúcese nas illas Pribilof, Bogoslof e Buldir do mar de Bering e nas illas Comandante. Diferénciase do máis común garrucho ou gaivota tridáctila (*Rissa tridactyla*) pola cor das patas, que nesta especie son vermellas, e no garrucho son xeralmente negras. Algúns individuos de *R. tridactyla* poden ter tamén as patas vermellas, o que dificulta a identificación da especie. O bico é máis curto e as ás algo máis escuras. Os individuos novos son similares os adultos e non teñen as patas negras e unha banda en forma de *W* nas ás coma os exemplares inmaturos do garrucho. Coincide coa subespecie do océano Pacífico, *Rissa tridactyla pollicaris*, en ter o dedo posterior dos pés ben desenvolvido. 

## Notas
Célula vexetal

miniatura|dereita|400px|Diagrama da estrutura dunha célula vexetal
A **célula eucariota vexetal** é unha un célula eucariota complexa pola razón de ter un núcleo celular limitado por membranas.

## Características 
Este tipo de célula diferénciase das células eucariotas animais por varias razóns:
# As células eucariotas animais teñen un orgánulo chamado centríolo que pola súa contra non teñen as células eucariotas vexetais.
# As células eucariotas vexetais teñen tamén un orgánulo exclusivo chamado cloroplasto (ou outros tipos de plastidios).
# As células eucariotas vexetais teñen vacúolos moito máis grandes que as células eucariotas animais.
# As células eucariotas vexetais teñen unha capa exterior protectora feita principalmente de celulosa chamada parede celular que as células eucariotas animais non teñen. A rixidez desta parede impide que teñan expansións da membrana permanentes (por exemplo microvilosidades) ou transitorias (pseudópodos) e imposibilita a fagocitose, que si se observan na célula animal.
# As células vexetais están comunicadas coas veciñas por medio de plasmodesmos, que son poros na parede celular. As unións celulares que se observan na célula animal non están presentes na vexetal.
# As células eucariotas animais acostuman a ter un órganulo chamado lisosoma que non é moi habitual ver nas células eucariotas vexetais, nas que ten características diferentes.
# Os cilios e flaxelos son frecuentes en células animais, pero case nunca existen na vexetal (só nalgúns gametos de musgos e fentos).
# As células vexetais teñen un tipo especial de peroxisoma chamado glioxisoma, que non está presente na célula animal.
# O citoesqueleto carece de filamentos intermedios, que teñen moitas células animais.
# As células eucariotas animais só fan a respiración celular mitocondrial, en troques as células eucariotas vexetais fan a respiración celular mitocondrial e mais a fotosíntese nos cloroplastos.
# A citocinese (separación das células fillas na división celular) ten lugar na célula vexetal por medio da formación dun fragmoplasto e non por estrangulamento como na célula animal.
Golpellás, Calvos de Randín

**San Xoán de Golpellás** é unha das nove parroquias do concello ourensán de Calvos de Randín. En 2017 tiña 33 habitantes (13 homes e 20 mulleres). Segundo o INE e o IGE 2011 tiña 47 habitantes (24 homes e 23 mulleres), catro máis ca en 2010 (23 homes e 20 mulleres). Na temporada estival aumenta a poboación.
## Xeografía
Segundo o Nomenclátor de Galicia ten unha única entidade de poboación, Golpellás. As zonas do lugar son A Bouza, O Rego (na parte central da aldea, onde se sitúa a maior concentración humana), A Devesa, O Regalo e O Castiñeiro. Pola parroquia pasa o río Fírvida.

A parroquia ten numerosas fontes e mananciais de auga entre os que destacan o Pozo do Regalo, o da Bouza, o do Esporón, e a Fonte das Moreiras. Conta tamén con distintas eiras, como a Aira da Bouza, Aira do Cano, Aira do Castiñeiro, Aira da Devesa e Aira do Mato.

## Notas
## Lugares e parroquias 
### Lugares de Golpellás 
### Parroquias de Calvos de Randín 
## Véxase tamén 
### Outros artigos 
* Lugares de Calvos de Randín
A Rush of Blood to the Head

***A Rush of Blood to the Head*** é o segundo álbum da banda inglesa de rock alternativo Coldplay, editado o 26 de agosto do ano 2002 a través do selo Parlophone.

*A Rush of Blood to the Head* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio

## Lista de cancións 
Todos os temas compostos por Guy Berryman, Jonny Buckland, Will Champion e Chris Martin.

## Notas
Torta (pan)

miniatura|dereita|Tortas de fariña de trigo
A **torta** é un pan de forma circular moi aplanado feito con fariña, auga e sal cunha masa compacta, de escaso grosor, e sen case miolo. Xa se coñecía en Sumeria e o Antigo Exipto
Gadaña

A **gadaña** é unha ferramenta agrícola, composta dunha coitela curva ensartada nun pau, usada para segar herba, forraxe para o gando ou cereais. A chegada dos medios mecánicos levouna ó desuso nos países desenvolvidos, aínda que sobrevive hoxe en día en moitas zonas rurais, realizándose ata campionatos de sega en zonas como o País Vasco.
Debuxo

[miniatura|dereita|250px|O "[home de Vitruvio". Debuxo realizado a lapis e tinta por Leonardo da Vinci]]
O **debuxo**, máis ca unha técnica gráfica baseada no uso da liña, é a expresión dunha imaxe que se fai de forma manual, e dicir, usase a man para realizalo. Os materiais que se poden usar son moitos, coma tamén a superficie onde se pode facer. Os máis usados son o papel como soporte e o lapis como instrumento, e actualmente usase o ordenador cun lapiseiro óptico ou un rato.

## Conceptos 
Valémonos do debuxo para representar o que temos na mente e que non podemos expresar detalladamente con palabras.

Podería afirmarse que o debuxo é a linguaxe universal porque sen mediar palabras, podemos transmitir ideas que todos entendan mediante debuxos. Hai debuxos que xa son recoñecidos universalmente ós que chaman iconas. A torre Eiffel, por exemplo, é unha icona de Francia e París, e podemos graficala como unha longa torre que ten barras cruzadas en forma de xe ó largo da súa estrutura.

Ao facer un debuxo pódese empregar a cor ou prescindir dela.

A palabra *debuxo* pode ter varios significados:
* Medidas da figura do obxecto que se debuxa ou pinta.
* Delineación, figura ou imaxe executada en claro e escuro, e que obtén o nome de material co que se realiza. Debuxo de carbón, de lapis.
* Nos encaixes, bordados, tecidos etcétera, figura e disposición das labores que os adornan.
* Conxunto de sucos que hai nas bandas de rodaxe dun pneumático.

Tamén:
* Un debuxo **á man alzada** é o que se realiza sen apoiar a man.
* Un debuxo **do natural** é o que se fai copiando directamente do modelo.
* Un debuxo **lineal** é unha delineación con segmentos de liñas xeométricas e polo xeral axudado de regras, os escuadros, cartabóns etcétera.
* Os **debuxos animados** son os que se fotografan nunha película sucesivamente, e que ao ir recollendo os sucesivos cambios de posición imitan ou suxiren o movemento natural dos seres vivos.

## Véxase tamén 
### Outros artigos 
* Banda deseñada
Minutes To Midnight

***Minutes to Midnight*** é o terceiro álbum de estudio da banda californiana Linkin Park. A súa data de saída ao mercado foi o 14 de maio de 2007 agás en Estados Unidos que saíu o día 15 de maio.

## Listaxe de cancións 
# "Wake" – 1:43
# "Given Up" – 3:11
# "Leave Out All the Rest" – 3:31
# "Bleed It Out" – 2:46
# "Shadow of the Day" – 4:52
# "What I've Done" – 3:29
# "Hands Held High" – 3:55
# "No More Sorrow" – 3:43
# "Valentine's Day" – 3:19
# "In Between" – 3:18
# "In Pieces" – 3:40
# "The Little Things Give You Away" – 6:25

## Véxase tamén 
### Ligazóns externas 
* Minutes to Midnight album website
Vilachá, A Merca, A Merca

**Vilachá** é un lugar da parroquia da Merca no concello ourensán da Merca, na comarca da Terra de Celanova. Segundo o IGE, en 2022 tiña 43 habitantes (20 homes e 23 mulleres).

## Toponimia 
Vilachá provén do latín *Villam Planam*, 'vila situada nun lugar plano'.

## Historia 
Durante a posguerra, moitos dos seus habitantes dedicáronse ao contrabando, mentres outros seguían vivindo da agricultura de minifundio. Outros emigraron ao estranxeiro, sobre todo a América, onde recalaron en países onde xa había moita emigración galega, como a Arxentina ou Venezuela.

## Lugares e parroquias 
### Lugares da Merca 
### Parroquias da Merca 
## Notas 
## Véxase tamén 
### Outros artigos 
* Lugares da Merca
Sobrado do Bispo, Barbadás

**Santa María de Sobrado do Bispo** é unha parroquia do concello de Barbadás. Segundo o IGE en 2011 tiña 600 habitantes (281 homes e 319 mulleres).
## Festas 
As festas principais son as de San Xoán que se celebran a primeira fin de semana de xullo e San Roque que se celebran a mediados do mes de agosto.

## Lugares e parroquias 
### Lugares de Sobrado do Bispo 
### Parroquias de Barbadás 
## Notas 
## Véxase tamén 
### Outros artigos 
* Lugares de Barbadás
Velocidade de escape

[dereita|miniatura|O [foguete espacial  Atlantis sendo lanzado na misión STS-71. Necesita conseguir a velocidade de escape para conseguir abandonar a Terra.]]

A **velocidade de escape** é aquela que necesita calquera corpo, incluída a luz, para escapar da atracción gravitacional da Terra, ou calquera outro obxecto de gran masa; e desprazarse no espazo seguindo unha traxectoria parabólica e conseguir chegar a unha hipotética distancia infinita con velocidade cero. A velocidade de escape na superficie da Terra é de 40 320 km/h, o que equivale a 1,12·10⁴ m·s⁻¹.

A velocidades inferiores o vehículo espacial converteríase nun satélite artificial en órbita elíptica arredor do obxecto que o atraia.

Para calcular a velocidade de escape, úsase a seguinte expresión:

Ve = \sqrt

na cal:
:**Ve** = Velocidade de escape.
:**G** = Constante da gravitación universal (6,672 × 10-11 N m2/kg2).
:**M** = Masa do corpo celeste (planeta, satélite ou estrela).
:**R** = raio do corpo celeste.

## Velocidade de escape dos planetas do sistema solar
## Velocidade de escape dos planetas ananos do sistema solar
## Nomes relacionados
* Primeira velocidade cósmica
* Terceira velocidade cósmica
Aden Abdullah Osman Daar

**Aden Abdullah Osman Daar** (*Aaden Cabdulle Cusmaan Daar*) (nado en 1908, morto o 8 de xuño de 2007) foi o primeiro Presidente de Somalia após súa independencia en 1960.

## Biografía 
Aden Abdullah Osman naceu en Beledweyne, na rexión de Hiiraan. Após seren educado nas State Schools, adquiriu experiencia administrativa nas oficinas do Goberno, e máis tarde, adicouse ós seus propios negocios. En febreiro de 1944, uniuse ó **Somali Youth Club**, que despois mudaría o seu nome polo de *Somali Youth League*), converténdose en membro da xunta directiva do partido e sendo nomeado en 1946 Secretario da sección Belet Weyne. É membro da tribo Hawiye.

En 1951, o Consello Rexional de Mudug o designou para o Consello Territorial no que serviu ininterrompidamente até febreiro de 1956 como reprensentante da SYL.

En 1953 foi nomeado Vicepresidente do Consello Territorial. En 1954 converteuse en Presidente da SYL, sendo reelixido en maio do 58, e ocupando simultaneamente ese posto co de Presidente da Asemblea Lexislativa até o 1 de xullo de 1960.

En 1956, cando o Consello Territorial foi substituído pola Asemblea Lexislativa, foi elixido membro da Asemblea Nacional polo Distrito de Belet Wayne nas elecciónse xeráis, e ó mesmo tempo a Asemblea Lexislativa nomeábao como o seu Presidente.

Nas eleccións xeráis de 1959, foi elixido de novo como Presidente da Asemblea Nacional, mantendo ese posto cando a Asemblea Lexislativa foi convertida na Asemblea Constituínte.

Como Presidente da Asemblea Constituínte, o 1 de xullo de 1960 proclamou a independencia da República de Somalia]] e a unificación dos territorios do norte e do sur - as antigas Somalilandia Británica e Somalilandia Italiana. A Asemblea Nacional elixiuno como Presidente Interino da República por período dun ano, sendo reelixido ó ano seguinte por 6 anos.

Aden Abdullah Osman interesouse polos estudos legais, sociais e económicos. Ademais de somalí, falaba italiano, inglés e árabe. Nas presidenciais de 1967 perdeu contra Abdirashid Ali Shermarke. O seu tempo como presidente rematou o 10 de xuño de 1967.

De acordo coa Constitución da República, o Presidente salinte goza de posto vitalicio na Asemblea Nacional somalí. Osman Daar actou como antigo home de estado nos intentos de establacer unha paz duradeira en Somalia. É actualmente o ex-Xefe de Estado que aínda vive do mundo.

Morreu o 8 de xuño de 2007 en Nairobi, sendo oficiado un funeral de estado na súa honra.

## Notas
Tortilla de patacas

A **tortilla de patacas** é un prato cociñado, composto basicamente por ovo e pataca, e que adoita levar cebola e sal. Este prato pode combinar con carne, chourizo ou distintos vexetais. Ten un aspecto plano e circular, porque se fai na tixola.
As patacas frítense en aceite ata que están practicamente feitas, e logo mestúranse co ovo batido. A masa resultante bótase de novo na tixola e frítese, máis ou menos dependendo do gusto de cadaquén.
## Galería de imaxes 

Ficheiro:Tortilla de Betanzos.jpg|Tortilla de Betanzos
Ficheiro:Tortilla de patacas.JPG|Tortilla de patacas
Ficheiro:TortillaLaro1.JPG|Romaría da tortilla de Laro
Ficheiro:Animación de una Tortilla de Patata en 3D.webm|Animación 3D dunha tortilla de patacas

## Véxase tamén
### Outros artigos
*Tortilla francesa
### Bibliografía
*
Claudio López

**Claudio Javier López**, alcumado **"El Piojo"**, nado o 17 de xullo de 1974 en Río Tercero, é un exfutbolista arxentino. Xogaba de centrocampista ou dianteiro e foi internacional coa selección arxentina.

## Traxectoria 
Comezou a súa carreira profesional cos Estudiantes de La Plata en 1990 con dezaseis anos pero xa ó ano seguinte trasladouse ao Racing Club de Avellaneda, onde permaneceu ata ser transferido ao Valencia CF en 1996 permanecendo cinco anos alí. Na temporada 2000-2001 foi trasferido ao S.S. Lazio por 35 millóns de euros, mais unha lesión inpediulle xogar moitos partidos e foi trasferido ó Club América de México en 2004. No ano 2007 volveu de novo ó equipo onde comezara a súa carreira.

## Véxase tamén 
### Ligazóns externas 
* Datos do xogador en bdfutbol.com
Manga (homónimos)

O termo **Manga** pode referirse a:

***Manga**, xénero de banda deseñada xaponesa;
***Manga**, froita producida pola mangueira (*Mangifera indica*);
***Manga náutica**, medida dun buque no sentido transversal (de babor a estribor);
***Manga**, arte de pesca;
***Manga da roupa**, tubos para meter os brazos presentes en moitas pezas de roupa;
***Manga Films**, empresa española do sector audiovisual;
***Aílton Corrêa Arruda**, xogador de fútbol brasileiro coñecido como **Manga**;
***Agenor Gomes**, xogador de fútbol brasileiro coñecido como **Manga**.

Como topónimo, pode referirse a:

;Fóra de Galiza

;Na Rexión de Murcia
***Manga do Mar Menor**, baía localizada en Murcia.

;No Brasil
***Manga**, concello brasileiro.

;En Burkina Faso
***Manga**, capital do departamento de Zoundwéogo.

## Véxase tamén
### Outros artigos
Monarquía parlamentaria

A **monarquía parlamentaria** é un réxime de goberno dalgúns estados modernos, nos que convive a institución monárquica xuntamente cun sistema democrático. Normalmente, resérvase ao rei ou raíña o papel representativo propio dun xefe de Estado, pero non ostenta as funcións de goberno, que recae nos poderes do estado: poder lexislativo, poder executivo e poder xudicial.

Na maioría das monarquías parlamentarias actuais a autonomía e poderes do monarca atópanse moi limitados e recortados, dándolle o poder ao Parlamento para tomar decisións en calquera momento que obriguen ao rei ó seu cumprimento. As excepcións a estas limitacións xeneralizadas son reminiscencias históricas que se manteñen por tradición nalgunhas das monarquías máis antigas, aínda que normalmente se refiren a temas de pouca transcendencia para a vida política do país. A toma efectiva de decisións mantense no Goberno e nas distintas cámaras de representación parlamentaria, que nunha monarquía parlamentaria considéranse coma os depositarios da soberanía popular.

Adoita ser común nunha monarquía parlamentaria que o monarca ostente privilexios en función do seu papel como máximo representante do país e xefe do estado. Estes privilexios adoitan referirse non só ao mantemento económico da familia real e a súa seguridade, senón tamén a cuestións de inmunidade xurídica ou outras, que por afectar a un dos principais órganos de representación do estado, atópanse normalmente regulados por unha Constitución ou norma similar de carácter fundamental no Dereito.

450px|miniatura|center|

## Monarquías vixentes 
## Notas 
## Véxase tamén 
### Outros artigos 
* Monarquía
* Monarquía constitucional
* Monarquía absoluta
* Monarquía federal
Serra Morena

miniatura|dereita|225px|Serra Madrona, parte de Serra Morena.
**Serra Morena** é un cordal que constitúe o reborde meridional da Meseta Central da Península Ibérica.

## Características 
A súa aparición produciuse na Era Terciaria, como froito do movemento da oroxenese alpina, cando a presión da placa africana afectou o zócolo do macizo hespérico e os sedimentos depositados nas súas beiras. De xeito que máis que dun pregamento pódese falar dunha combinación de flexión e falla, con presenza de materiais duros e antigos, xunto con outros máis plásticos e novos. De feito, máis semella unha grande enfesta que un cordal, pois actúa como chanzo de descenso desde a Meseta até a depresión do río Guadalquivir, que a flanquea polo Sur.

Esténdese uns 400 km polo norte de Andalucía e en dirección leste-oeste, incluíndo en si varias serras: Serra Madrona, a Serra de Aracena, Serra de Hornachuelos etc.

Presenta unha gran riqueza mineira, explotada desde tempos prehistóricos, ademais do aproveitamento forestal, cinexético e gandeiro. Na actualidade boa parte da súa superficie está protexida pola declaración de varios destas paraxes ou Parques Naturais, como son: Despeñaperros, a Serra de Andújar (Xaén), a Serra de Cardeña-Montoro, o Parque Natural da Serra de Hornachuelos, Serra Norte de Sevilla, e a Serra de Aracena (Huelva).O seu monte máis alto é a Bañuela, 1.330 msnm, en Serra Madrona.

Identifícase co *Saltus Castulonensis* dos romanos.

## Véxase tamén
Tomé, apóstolo

**Tomé**, nado en Palestina e finado talvez na India no século I, foi un dos doce apóstolos, probablemente era un pescador. É venerado como santo pola Igrexa católica, a Igrexa ortodoxa e polas igrexas ortodoxas orientais.

Segundo parece o seu nome era Xudas (en arameo, *Yəhudah*). O feito máis coñecido de Tomé atópase no Evanxeo segundo San Xoán 20, 24-29, onde, incrédulo, nega a resurrección de Cristo ata que non meter as mans nas furas que os cravos fixeran no corpo de Cristo. Segundo a tradición predicou en Siria, Partia e a India, onde foi a orixe da Igrexa Malabar e foi executado o 3 de xullo do 72 na India.

## Véxase tamén 
### Outros artigos 
* Tomé (nome)
* Parroquias de Galicia baixo a advocación de san Tomé

### Ligazóns externas 
* Tomé apóstolo
Bernardo de Toledo

**Bernardo de Toledo**, tamén coñecido como **Bernardo de Sedirac**, nado en Agen e finado en Toledo en 1125, foi un monxe cluniacense que serviu nos mosteiros de Auch e Cluny.

No ano 1080 Hugo de Cluny enviouno á Península Ibérica como abade do mosteiro real de Sahagún. Tras a conquista de Toledo foi nomeado (1086) o seu arcebispo e conseguiu do papa Urbano II no 1088 a conversión da sé metropolitana de Toledo en primada de España e no 1093 foi nomeado legado papal para Hispania. O arcebispo Xelmírez e el estiveron en permanente enfrontamento.
Carlos Llamas

**Carlos Llamas Gavilanes**, nado en Muelas de los Caballeros (Zamora), en 1954 e finado en Madrid o 4 de outubro de 2007, foi un xornalista español, presentador do programa de radio *Hora 25* da Cadena SER durante 15 anos.

## Biografía 
Creceu no madrileño barrio de Canillejas, en San Blas. Licenciado en Ciencias da Información. En 1979, Llamas entrou na Cadena SER, formándose no Gabinete de Estudos da cadea. *Caja Redonda* foi o primeiro programa que presentou. En 1983 formou parte do equipo fundador da aventura radiofónica do diario *El País*, Radio El País. Posteriormente volveu á Cadena SER, dirixindo desde 1989 o informativo de sobremesa *Hora 14*, substituíndo a Teresa Aranda na dirección, posto no que permaneceu ata 1992, cando se puxo á fronte de *Hora 25*. Carlos Llamas levou Hora 25 ao liderado na súa franxa horaria.

En 2006 desapareceu do programa sen dar explicacións, sendo substituído por José Antonio Marcos, quen non aclarou os motivos da súa ausencia. O 7 de maio de 2007 regresou a presentar o seu programa, explicando que faltara por mor dun cancro. As súas primeiras palabras foron "Son las diez. Las nueve en Canarias". Aínda que en maio de 2007 incorporouse de novo aos micrófonos, sufriu unha grave recaída, da que xa non se recuperou, falecendo o 4 de outubro de 2007 á idade de 52 anos. Era pai de dous fillos.

Ao longo da súa carreira recibiu varios premios: Premio "Home do Ano" na categoría de Comunicación, outorgado pola revista *Cambio 16* en 1995; Premio Ondas de Radio ao Mellor Programa, en 1998, por *Hora 25*; e o III Premio pola Defensa dos Dereitos e as Liberdades Fundamentais. Ademais foi un gran e orgulloso seguidor do Atlético de Madrid.
Comités Abertos de Estudantes

Os **Comités Abertos de Estudantes** foi unha organización estudantil nacionalista de esquerdas, formada por estudantes de ensino medio, bacharelato e formación profesional e, tal e como indican os seus estatutos, podía pertencer aos CAE calquera estudante. O 10 de maio de 2008 disolveuse para formar cos CAF unha nova organización estudantil, Comités.
Fundáronse no ano 1990 como extensión ao ensino medio do proxecto dos CAF, coincidindo coas eleccións ao Consello Escolar Galego.

## Organización dos CAE
Os Comités Abertos de Estudantes organízanse en Comités de Centro, sendo estes os seus organismos de base. Hai tamén unha Asemblea Comarcal. O seu maior órgano de decisión é a Asemblea Nacional, onde se elixe os seus órganos directivos, o Consello Nacional e a propia Executiva Nacional.

## Véxase tamén
### Ligazóns externas
* Historia dos Comités Abertos de Estudantes
Galicia Spirit

O ***Galicia Spirit*** é un buque metaneiro de bandeira española, construído en 2003 co nome de *Elvira Tapias* en Seúl, e rebautizado en 2004 como *Galicia Spirit*. Está rexistrado no porto de Santa Cruz de Tenerife e é propiedade da empresa eléctrica Gas Natural Fenosa.

## Características
* Eslora: 279,80 m
* Eslora na flotación: 268,80 m
* Manga máxima: 43,40 m
* Calado: 12,12 m
* Puntal: 26 m
* Velocidade: 19,5 nós.
* Tonelaxe bruta: 94822
* Sociedade de clasificación: Lloyd's Register

## Historia
O buque, propiedade da eléctrica Unión Fenosa, estivo operando entre 2004 e 2005 para unha empresa malaisiana, a Malaysia Int. Shipping Co. Berhad. A partir de xaneiro de 2005 foi empregado por Unión Fenosa para o traslado de gas natural licuado dende Damietta (Exipto) ata diversos portos españois.

O buque fíxose famoso por ser o primeiro en levar a subministración de gas á planta industrial de Reganosa (Mugardos), no interior da ría de Ferrol. O buque foi bloqueado o 7 de maio de 2007 por diversas pequenas embarcacións de mariscadores, que protestaban contra o que crían un perigo ecolóxico para a ría. O 9 de maio, grazas á intervención policial conseguiu atracar en porto.

## Notas
Toubes, A Peroxa

**Santiago de Toubes** é unha parroquia do concello da Peroxa na provincia de Ourense. No ano 2005 tiña 123	habitantes (58 homes e 65 mulleres) segundo o padrón municipal.

## Lugares e parroquias
### Lugares de Toubes
### Parroquias da Peroxa
## Notas
## Véxase tamén
### Outros artigos
*Lugares da Peroxa
Macaronesia

**Macaronesia** é unha designación moderna para identificar os varios grupos de illas no océano Atlántico Norte preto da Europa e do norte de África, que comparten unha serie de trazos, en especial bioxeográficos, comúns.

O nome cuñouse a través do grego (*makáron*= feliz, afortunado; *nesoi* = illas) que vale por  "illas abenzoadas" ou "illas afortunadas, un termo usado por antigos xeógrafos para as illas a Oeste do estreito de Xibraltar.

A Macaronesia consta de cinco arquipélagos:
*Azores, (Portugal)
*Madeira, (Portugal)
*Canarias, (España)
*Cabo Verde, (República de Cabo Verde)
*Illas Selvagens, (Portugal)

As illas da Macaronesia son de orixe volcánica, producidas por fenómenos de intraplaca ligados, talvez, a un ou varios puntos quentes no océano Atlántico. Tampouco se descarta a súa relación coa mesma actividade tectónica que orixinara o Atlas africano.

A pesar de ser Islandia tamén unha illa de orixe volcánica e estar situada na dorsal do Atlántico medio, non é considerada parte da Macaronesia.

O clima da Macaronesia oscila entre subtropical e tropical. Os  arquipélagos portugueses dos Azores e da Madeira teñen en xeral un clima máis frío e máis chuvioso que o das Canarias e Cabo Verde.

As illas posúen unha bioxeografía única, sendo fogar de varias plantas e comunidades animais distintas. Como ningunha das illas formou xamais parte de ningún continente, a flora e fauna nativas chegaron até as illas a través de diversas dispersións orixinadas a grandes distancias. Bosques de loureiros, chamados laurisilva, cubriron outrora Os Azores, Madeira e partes das Canarias entre os 400 e 1.200 m de altitude (as Canarias orientais e Cabo Verde eran demasiado secos). Eses bosques lembran os antigos que cubriran a cunca do Mediterráneo e a África do Noroeste antes do arrefriamento e sequidade da Idade do xeo. Árbores dos xéneros  *Apollonias* (*Lauraceae*), *Clethra* (*Clethraceae*), *Dracaena* (*Ruscaceae*), *Ocotea* (*Lauraceae*), *Persea* (*Lauraceae*) e *Picconia* (*Oleaceae*), que se atopan nos bosques de loureiros da Macaronesia, sonos coñecidos por fósiles que noutro tempo viviran na bacía mediterránea.
## Véxase tamén
Baroncelle

Como topónimo **Baroncelle** pode referirse a:

;En Galiza
***Baroncelle**, parroquia do concello de Abadín;
***Baroncelle**, lugar da parroquia de Carboentes, no concello de Rodeiro;
***Santa Comba de Baroncelle**, lugar da parroquia de Moialde, no concello de Vilardevós.
Cabaneiro

Como topónimo **Cabaneiro** pode referirse a:

;En Galiza
***Cabaneiro**, parroquia do concello de Abadín;
***O Cabaneiro**, lugar da parroquia da Pedra, no concello de Cariño.

## Véxase tamén
### Outros artigos
Aldixe

Como topónimo **Aldixe** pode referirse a:

;En Galiza
***Aldixe**, parroquia do concello de Abadín;
***Vilar de Aldixe**, lugar da parroquia de Vilaragunte, no concello de Paradela;
***Valdixe**, lugar da parroquia de Abade, no concello de Moeche.
Cabo de Vila

Como topónimo **Cabo de Vila** pode referirse a:

;En Galiza
***Cabo de Vila**, lugar da parroquia de Abeledo, no concello de Abadín;
***Cabo de Vila**, lugar da parroquia de Guillén, no concello de Becerreá;
***Cabo de Vila**, lugar da parroquia de Valeixe, no concello da Cañiza;
***Cabo de Vila**, lugar da parroquia de Cabanelas, no concello do Carballiño;
***Cabo de Vila**, lugar da parroquia de Albán, no concello de Coles;
***Cabo de Vila**, lugar da parroquia de Ribeira, no concello de Crecente;
***Cabo de Vila**, lugar da parroquia de Cuíña, no concello de Lugo;
***Cabo de Vila**, lugar da parroquia de Miñotos, no concello de Ourol;
***Cabo de Vila**, lugar da parroquia de Atán, no concello de Pantón;
***Cabo de Vila**, lugar da parroquia de Moreda, no concello de Pantón;
***Cabo de Vila**, lugar da parroquia de San Martiño de Castro, no concello de Paradela;
***Cabo de Vila**, lugar da parroquia de San Román de Vale, no concello do Vicedo;
***Cabo de Vila**, lugar da parroquia de Xuances, no concello de Xove.

## Véxase tamén
### Outros artigos
Xogos Olímpicos de 1996

Os **XXIII Xogos Olímpicos** de Atlanta, correspondente á XXVI Olimpíada, marcaron o centenario dos Xogos Olímpicos da Era Moderna e foron abertos polo Presidente dos Estados Unidos de América Bill Clinton. Fixéronse entre o 19 de xullo e o 4 de agosto de 1996, coa presenza de todos os 196 estados afiliados ao Comité Olímpico Internacional, cun total de 10.318 atletas, sendo 3.512 deles, mulleres, competindo en 26 deportes.

## Historia 
A comunidade olímpica internacional pensaba que era dereito de Atenas, unha das cidades candidatas e berce dos Xogos tanto na antigüidade como na era moderna, a de hospedar os Xogos da centenaria data; entre tanto, os delegados do COI, no Congreso de 1990 en Tokyo, elixiron Atlanta como sede para 1996, con 51 votos contra 35 para Atenas.

A escolla provocou protestas, acreditándose que os executivos do Comité Organizador de Atlanta empregaran o poder financeiro da cidade – sede mundial da Coca Cola, principal patrocinador do evento – para premer aos membros da entidade a concederlles a honra de acoller os Xogos, en detrimento da cidade que representaba o espírito olímpico, Atenas.

Acusacións de suborno aos membros do COI foron inclusive citadas, sen probas. O Comité Olímpico xustificou a súa escolla polo feito de pensar que Grecia non tería condicións de organizar os Xogos en prazo tan curto, por falta de infraestruturas. De todos xeitos, ficou na comunidade atlética e na opinión pública internacional a impresión de seren realizados polo peso do poder financeiro e super comercializados.

Alén diso, os Xogos de Atlanta, que se agardaba que serían perfectos, polos grandes recursos investidos na súa organización, presentaron varios contratempos, como un inesperado problema nos transportes, con engarrafamentos monstruosos pola cidade no período dos Xogos, dificultando a locomoción entre os locais de competición e o máis grave deles, un atentado cometido coa explosión dunha bomba no *Centennial Olympic Park*, que causou a morte dunha persoa e feridas a outras 111.

No seu discurso de clausura, o Presidente do COI, Juan Antonio Samaranch, referiuse aos Xogos recentemente terminados cun *“Bo traballo, Atlanta”* ao invés do tradicional *“Estes foron os mellores de todos os Xogos Olímpicos”*, usados ao final da maioría dos Xogos anteriores.

## Proceso de candidatura 
## Modalidades disputadas 
[miniatura|Participantes**Azul** = Participantes por vez primeira.
**Verde** = Tiñan participado anteriormente.
O lugar amarelo é a cidade olímpica ([Atlanta)]]

## Cadro de medallas 
## Notas
715

## Acontecementos 
* Khilperico II convértese en rei de Neustria.
* Gensho (680-748) convértese en emperador xaponés. Deixa o trono en 724.
* Comezo do pontificado de Gregorio II (até 731).

## Nacementos 
* Malik ibn Anas († 795), fundador da escola xurídica islámica malikí (data de nacemento aproximada).

## Mortes 
* 9 de abril - Constantino, papa da Igrexa católica.
* Dagoberto III, rei dos francos.

## Outros 
## Véxase tamén 
* Historia ano a ano
Foxacos

O topónimo **Foxacos** pode referirse a:

;En Galiza
***Foxacos**, lugar da parroquia de Abeledo, no concello de Abadín;
***Foxacos**, lugar da parroquia de Arcos da Condesa, no concello de Caldas de Reis;
***Foxacos**, lugar da parroquia do Araño, no concello de Rianxo;
***Foxacos**, lugar da parroquia de Toiriz, no concello de Vila de Cruces.

## Véxase tamén
### Outros artigos
***Fuxacos**, lugar da parroquia de Cuntis, no concello de Cuntis.
Entalpía de vaporización

A **entalpía de vaporización** ou **calor de vaporización** é a cantidade de enerxía necesaria para que a unidade de masa (quilogramo, mol etc.) dun elemento que se atope en equilibrio co seu propio vapor a unha presión dunha atmosfera pase completamente ao estado gasoso. Represéntase por \Delta{}H_{\mathrm{vap}}, por ser unha entalpía. O valor diminúe a temperaturas crecentes, lentamente cando se está lonxe do punto crítico, máis rapidamente ao achegarse, e por riba da temperatura crítica as fases de líquido e vapor xa non coexisten. Xeralmente determínase no punto de ebulición da substancia e corríxese para tabular o valor en condicións normais.
Electronegatividade

dereita|250px
A **electronegatividade** é unha medida da forza de atracción que exerce un átomo sobre os electróns que comparte con outro átomo co que está enlazado. Os diferentes valores de electronegatividade clasifícanse segundo diferentes escalas, entre elas a escala de Pauling e a escala de Mulliken.

En xeral, os diferentes valores de electronegatividade dos átomos determinan o tipo de enlace que se formará na molécula que os combina. Así, segundo a diferenza entre as electronegatividades destes pódese determinar (convencionalmente) se o enlace será, segundo a escala de Linus Pauling:
* *Iónico* (diferenza superior ou igual a 1.7)
* *Covalente polar* (diferenza entre 1.7 e 0.4)
* *Covalente non polar* (diferenza inferior a 0.4)

A electronegatividade é unha propiedade periódica. Vai aumentado cara a arriba e cara á dereita na táboa periódica. Canto máis pequeno é o raio atómico, maior é a enerxía de ionización e maior a electronegatividade e viceversa.

Segundo Linus Pauling, introdutor do concepto, a electronegatividade é a capacidade dun átomo para atraer cara a si os electróns. Nin as definicións cuantitativas nin as escalas de electronegatividade baséanse na distribución electrónica, senón en propiedades que se supón reflicten a electronegatividade.

## Ligazóns externas
Regas

O topónimo **As Regas** pode referirse a:

;En Galiza
***As Regadas**, parroquia do concello de Beade;
****As Regadas**, lugar de dita parroquia;
***Regas**, lugar da parroquia de Ferreiros, no concello do Pino;
***As Regas**, lugar da parroquia de Abeledo, no concello de Abadín;
***As Regas**, lugar da parroquia de Perlío, no concello de Fene;
***As Regas**, lugar da parroquia de San Lourenzo de Fustáns, no concello de Gomesende;
***As Regas**, lugar da parroquia de Carballido, no concello de Lugo;
***As Regas**, lugar da parroquia de San Salvador de Muxa, no concello de Lugo;
***As Regas**, lugar da parroquia de Penosiños, no concello de Ramirás;
***As Regas**, lugar da parroquia de Osedo, no concello de Sada;
***As Regas**, lugar da parroquia de Pousada, no concello de Sobrado;
***As Regadas**, lugar da parroquia de Arbo, no concello de Arbo;
***As Regadas**, lugar da parroquia da Guía, no concello de Gomesende;
***As Regadas**, lugar da parroquia de Borreiros, no concello de Gondomar;
***As Regadas**, lugar da parroquia de Mos, no concello de Mos;
***As Regadas**, lugar da parroquia de Bembrive, no concello de Vigo;
***As Bustaregas**, lugar da parroquia de Castro de Rei de Lemos, no concello de Paradela;
***Pallaregas**, lugar da parroquia de Covas, no concello de Viveiro.

## Véxase tamén
### Outros artigos
Romariz

O topónimo **Romariz** pode referirse a:

;En Galiza
***Romariz**, parroquia do concello de Abadín;
***Romariz**, lugar da parroquia das Trabancas, no concello de Agolada;
***Romariz**, lugar da parroquia de Damil, no concello de Begonte;
***Romariz**, lugar da parroquia de Barallobre, no concello de Fene;
***Romariz**, lugar da parroquia de Pedrafita, no concello de Guitiriz;
***Romariz**, lugar da parroquia de Rendar, no concello do Incio;
***Romariz**, lugar da parroquia do Mato, no concello de Palas de Rei;
***Romariz**, lugar da parroquia de Riós, no concello de Riós;
***Romariz**, lugar da parroquia de Soutomaior, no concello de Soutomaior;
***Romariz**, lugar da parroquia de Román, no concello de Vilalba.

;Fóra de Galiza

;En Portugal
***Romariz**, freguesía do concello de Santa Maria da Feira.

## Véxase tamén
### Outros artigos
Sabugos

O topónimo **Sabugos** pode referirse a:

;En Galiza
***Sabugos**, lugar da parroquia de Abeledo, no concello de Abadín;
***Sabugos**, lugar da parroquia de Padornelo, no concello de Pedrafita do Cebreiro.

## Véxase tamén
### Outros artigos
***Río de Sabugo**, lugar da parroquia de Carballido, no concello da Fonsagrada.
Vapor

O **vapor** é un estado da materia no que as moléculas apenas interaccionan entre si, adoptando a forma do recipiente que o contén e tendendo a expandirse todo o posible, ata vencendo forzas gravitatorias.

Este concepto é equivalente ao de gas, utilizándose ambos indistintamente moitas veces. Con todo, estritamente resérvase o termo *vapor* para aquel gas que se pode condensar por presurización a temperatura constante, e *gas* ao que non pode condensarse isotermicamente por moito que se aumente a presión.

Normalmente a palabra *vapor* adoita referirse ao vapor de auga, gas que se produce cando a auga quenta a 100 °C e unha atmosfera de presión.

## Notas
Laranxa (cor)

A cor **laranxa** atópase entre o vermello e o amarelo no espectro visible, nunha lonxitude de onda de aproximadamente 620-585nm. É a mesma cor que a da froita da cal toma o seu nome.

## Mesturas 
Nunha mestura subtractiva, como nunha pintura ou superpoñendo papeis celofán, pódese obter o laranxa a partir da mestura de maxenta e o amarelo nunha proporción maior deste último.

Nunha mestura aditiva, como no monitor dun ordenador ou un televisor, obtense o laranxa a partir da mestura do vermello e do verde, cunha intensidade menor deste último.

A súa cor complementaria é o azul.

## Galería 

Ficheiro:Flor GDFL 02.JPG|Margaridas do xénero *Tagetes*
Ficheiro:Sankt Olofs kyrka, taket 2.jpg|Tellados de cerámica
Ficheiro:Macla de Calcita.png|Calcita alaranxada
Ficheiro:Ambersweet oranges.jpg|Laranxa
Ficheiro:Midsummer bonfire closeup.jpg|Cacharela
Ficheiro:Fungus closeup - brilliant orange.jpg
Ficheiro:Rust_and_dirt.jpg|Ferruxe
Ficheiro:Buberel unknown flower 3.jpg|*Lilium*
Ficheiro:Chicken - melbourne show 2005.jpg|Galiña rubia
Gaivina de cara branca

A **gaivina de cara branca** (*Chlidonias hybridus* ou *Chlidonias hybrida*) é unha ave mariña da familia Laridae (antes clasificábase na familia Sternidae). Ten diversas razas xeográficas que se diferencian polo tamaño e algúns pequenos detalles da plumaxe.

## Descrición 
A plumaxe na época de cría e gris escura, os adultos teñen as meixelas brancas, feito que lles dá o seu nome. Ten na cabeza unha *pucha* negra característica. A cola é curta e ten forma de galleto. O bico é forte (mide de 29 a 34&nbsp;mm nos machos e de 25 a 27&nbsp;mm nas femias). En inverno a plumaxe son dun gris moito máis pálido, e a fronte é branca. A plumaxe dos exemplares novos é semellante á plumaxe invernal dos adultos, agás polo lombo de cor xenxibre.

## Costumes 
Os exemplares tropicais son sedentarios, pero os que viven en Europa e Asia emigran en inverno a ägfrica e o sur de Asia. Cría en colonias, a miúdo mesturado con algunhas especies de gaivota. Poñe, entre maio e xuño, uns 3 ovos.

Aliméntase de peixes pequenos, crustáceos e insectos que captura na superficie da auga.

## Subespecies 
* *C. h. hybridus*, a forma tipo, cría en Europa e Asia.
* *C. h. delalandii*, máis escuro e co bico máis curto é natural do leste e sur de África.
* *C. h. javanicus*, de cor máis pálida cá forma tipo, vive dende a illa de Xava a Australia.

## Galería 

Ficheiro:Whiskeredtern1winter.jpg| Plumaxe invernal
Ficheiro:Chlidonias_hybrida_1_(Marek_Szczepanek).jpg|Adultos
Ficheiro:Chlidonias_hybrida_3_(Marek_Szczepanek).jpg|Adulto e polo
Chlidonias hybrida hybrida MHNT.ZOO.2010.11.132.7.jpg |Museum specimen 

## Véxase tamén
Xelmirio

**Xelmirio** foi un cabaleiro galego do século XI, castelán do *Castellum Honesti* e pai do arcebispo de Santiago de Compostela Diego Xelmírez. 
## Traxectoria 
Foi feudatario do bispo de Iria Diego Páez quen lle confiou o goberno da principal defensa marítima da súa diocese, o *Castellum Honesti*. Xelmirio, que aparece referido na Historia Compostelá como "*miles ac praepotens*" (un soldado poderoso), gobernou tamén no nome do bispo os territorios da Maía, Iria, Postmarcos e o espazo entre os ríos Tambre e Ulla, isto é, todo o territorio no que os bispos de Iria-Compostela exercían o poder político, a Terra de Santiago.

Xelmirio foi o pai de Diego Xelmírez, primeiro arcebispo de Santiago de Compostela, e tivo ademais outros catro herdeiros: Xoán, Munio, Pedro e Gundesindo.

## Notas
Dalmacio

**Dalmacio** foi un eclesiástico cluniacense do século XI de orixe francesa, nomeado bispo de Santiago de Compostela no 1094, o seu nomeamento contou co apoio do papa Urbano II e tentaba pór fin ás disputas entre o papado e os reis logo da destitución de Diego Páez no Concilio de Husillos (1088) que o Papa desautorizou. No ano 1095 o bispo Dalmacio asistiu ao Concilio de Clermont, conseguindo o privilexio para a sé compostelá de quedar directamente baixo a autoridade espiritual de Roma, xa en Compostela Dalmacio morreu en marzo de 1096.
Joaquín Balaguer

**Joaquín Antonio Balaguer Ricardo**, nado o 1 de setembro de 1906 en Navarrete (hoxe Villa Bisonó) e finado o 14 de xullo de 2002 en Santo Domingo, foi Presidente da República Dominicana nos períodos 1960-1962, 1966-1978 e 1986-1996.

## Traxectoria 
Doutor en leis e escritor. De orixe catalá, protexido de Rafael Leónidas Trujillo, foi acusado polos seus opoñentes de fraude electoral e intimidación. Tamén está considerado o fundador do moderno estado dominicano.